Litván vagy északír ellenfele lehet a BL-selejtező második körében az FTC-nek
Amennyiben az első fordulót sikerrel veszi, akkor a második körben a litván Zalgiris Vilnius vagy az északír Linfield vár a Ferencvárosra a Bajnokok Ligája selejtezőjében.
A zöld-fehérek kiemeltként várták a szerdai, nyoni sorsolást, amelyen az is kiderült, hogy az előző kiírásban csoportkörös magyar csapat hazai pályán kezdi majd ezt a párharcot is.

Az FTC július 6-7-én és egy héttel később az előselejtező győztesével kezdi a sorozatot, majd továbbjutás esetén 20-21-én és egy héttel később a most kisorsolt ellenfél következhet. Az első párharc vesztese a most debütáló Konferencia Liga, míg a másodiké az Európa-liga selejtezőjébe kerül át. A BL-főtábla eléréséhez négy kört kell mennie a magyar bajnoknak.

A Ferencváros előselejtezőből érkező első ellenfele jövő hét pénteken kerül ki a San Marinói-i Folgore, a koszovói Pristina, a feröeri HB Tórshavn és az andorrai Inter Club d’Escaldes négyeséből.

BL-selejtező, 2. forduló
FERENCVÁROS/előselejtező győztese – Zalgiris Vilnius (litván)/Linfield (északír) Shkendija (macedón)/Mura (szlovén) – Ludogorec (bolgár)/Sahtyor Szoligorszk (fehérorosz)
Dinamo Zagreb (horvát)/Valur (izlandi) – Omonoia (ciprusi)
Slovan Bratislava (szlovák)/Shamrock Rovers (ír) – Young Boys (svájci)
Bodo/Glimt (norvég)/Legia Warszawa (lengyel) – Flora Tallinn (észt)/Hibernians (máltai)
Connah’s Quay Nomads (walesi)/Alaskert (örmény) – Teuta (albán)/Sheriff Tiraspol (moldovai)
Olimpiakosz (görög) – Dinamo Tbilisi (georgiai)/Neftci (azeri)
Maccabi Haifa (izraeli) – Kairat Almaty (kazah)/Crvena zvezda (szerb)
Fola Esch (luxemburgi)/Lincoln Red Imps (gibraltári) – CFR Cluj (román)/Borac Banja Luka (bosnyák)
Malmö (svéd)/Riga FC (lett) – HJK Helsinki (finn)/Budućnost Podgorica (montenegrói)
Rapid Wien (osztrák)-Sparta Praha (cseh)
Celtic Glasgow (skót)-Midtjylland (dán)
PSV Eindhoven (holland)-Galatasaray (török)
OTP Bank Liga Nemzetközi kupameccsek